MTV Sub

MTV Sub on suomalainen kaupallinen televisiokanava, jonka ohjelmisto on viihdepainotteista. MTV Sub on osa MTV Oy:tä, jonka muita kanavia ovat MTV3 ja MTV Ava sekä C More -maksukanavat. MTV Oy:n omistaa noin vuodesta 2020 alkaen pohjoismainen televisioyhtiö TV4 Media, entiseltä nimeltään Bonnier Broadcasting, ja tämän puolestaan ruotsalainen teleoperaattori Telia Company.

Historia 
Subin tarina alkoi, kun MTV Oy perusti vuonna 1999 maksuttoman suomalaisen kaapelikanavan, TVTV!:n. Kanava aloitti lähetyksensä 1. helmikuuta 2000, ja se esitti lähinnä MTV3-kanavan toiveuusintasarjoja, kuten Teho-osastoa, NYPD Blueta, Simpsoneita, M*A*S*Hia ja L.A. Law’ta. Kotimaista tarjontaa edustivat Joonas Hytönen Show sekä Jyrki, jotka lähetettiin samaan aikaan MTV3-kanavan kanssa. Helsingissä TVTV!:n lähetys alkoi HTV:n kaapeliverkossa vasta 14. heinäkuuta 2000. TVTV!:n tunnusmusiikit olivat Toni Wirtasen säveltämiä.

TVTV!:n tarina päättyi vuonna 2001. MTV Oy päätti yhdistää TVTV!:n ja alun perin digitaaliseksi paikalliskanavaksi suunnitellun CityTV:n, jolloin kanavan nimeksi tuli Subtv. Muita nimiehdotuksia olivat SoulTV ja C6 sekä edellä mainittu CityTV. Uusi kanava aloitti toimintansa analogisessa verkossa 15. elokuuta 2001 ja digitaalisessa verkossa 27. elokuuta. Sub HD aloitti lähetykset 22. toukokuuta 2017.

Sub on nykyään Suomen kolmanneksi suurin kaupallinen media, joka tavoittaa n. 3,1 miljoonaa suomalaista viikoittain. Kanavan kohderyhmä on 1. tammikuuta 2011 alkaen 10-44-vuotiaat suomalaiset. Vuoden 2005 omistusjärjestelyissä MTV Oy päätyi ruotsalaisen Bonnierin ja Proventuksen omistukseen. Vuonna 2007 Bonnier osti Proventuksen osuuden MTV:stä. Heinäkuussa 2018 Telia osti Bonnierilta MTV Oy:n osana Bonnier Broadcasting -yksikön kauppaa.

Kanavailme

Vuosina 2001–2003 Sub käytti kolmiulotteista kanavailmettä sekä keltaisenruskeaa vesiteemaa. Sub uudisti kanavailmeensä syyskuussa 2003, jota käytti perinteistä vesiteemaa. 29. elokuuta 2005 teemaksi vaihtui oranssi väri ja puu. Seuraavana vuonna tätä ilmettä päivitettiin hieman. Subtv:n 2005–2008 aikaiset tunnusmusiikit sävelsi Seppo Välimäki, joka myös suunnitteli Subtv:n kanavailmeet vuoteen 2008 asti. Subtv otti uuden kanavailmeen käyttöön 16. tammikuuta 2008, ja samalla kanavan nimi vaihtui Subiksi. Kanavan uuden ilmeen on suunnitellut Euroopan suurin tv-designiä tekevä yritys, Red Bee. Ilmeessä esiintyi erivärisiä kuutioita, jotka leijuivat vedenalaisessa sinisessä tilassa. Tästä lähtien myös juontajien naamat tulivat välijuonnoissa mukaan ruutuun, sillä ennen juontajat näytettiin vain mustaksi värjättyinä varjoina yläkulmassa. 

Vuonna 2011 Subin kanavailme uudistui jälleen. Ilmassa leijuneiden, eriväristen pyörivien pyöristettyjen kuutioiden rinnalle lisättiin myös kuutioita, jotka käyttäytyvät eri tavoin. Joskus kuutiot kaatuivat, tai sitten yksi kuutioista tuhosi muut kuutiot ja itsensä. Kuutiot esiintyivät nyt harmaassa tilassa. Kanavauudistuksessa myös Subin kuutio sai uusia väriteemoja, jotka olivat muun muassa vihreä, sininen, oranssi ja punainen. Tunnuksesta oli erilaisia versioita, jotka olivat muun muassa Kontu, Purjehdus, Altaalla ja Angkor Wat. Seuraava kanavailme tuli käyttöön 3. marraskuuta 2013, koko MTV Oy:n uudistusten yhteydessä. 15. toukokuuta 2018 Sub uudisti kanavailmeensä jälleen, mutta logo pysyi samana. Kanavailmeen toteutti Valve Group.

MTV Subin nykyinen kanavailme otettiin käyttöön 1. joulukuuta 2022. Kanavailme muutettiin yhtenäiseksi kaikkien MTV:n televisiokanavien kesken.

Subin ohjelmisto 
Subin ohjelmisto koostuu ulkomaisista ja kotimaisista komedia-, draama- ja tosi-tv-sarjoista sekä elokuvista. Sub esittää myös talk show -viihdettä, julkkis- sekä lifestyle-ohjelmia. Vaikka suurin osa ohjelmistosta on ulkomaisia sarjoja, Sub on näyttänyt myös muun muassa kotimaista versiota Big Brotherista. Vuoden 2014 jälkeen Sub ei ole enää esittänyt kotimaista versiota Big Brotherista.

Vapusta 2018 lähtien Subilla on arkisin esitetty lastenohjelmia. Kanavan historian katsotuimpia lähetyksiä ovat olleet Big Brother -ohjelmien finaalit sekä MTV3:n Idols-ohjelman finaalin jatke, Idols Extra. 

Kanavan ohjelmista suurimman keskikatsojamäärän oli vuoteen 2013 saakka saanut vuoden 2009 Big Brother -finaali, jota katsoi 29. marraskuuta 2009 keskimäärin 779 000 yli 10-vuotiasta katsojaa. Sittemmin ennätys meni Julkkis Big Brotherin ensimmäisen tuotantokauden aloituslähetykselle, jota katsoi 3. syyskuuta 2013 keskimäärin 793 000 katsojaa. Lähetystä katsoi parhaimmillaan 900 000 katsojaa. 10. joulukuuta vuonna 2016 ennätyksen rikkoi Ison-Britannian The X Factorin ensimmäinen finaalilähetys, jota seurasi suorana Suomessa 1 036 000 katsojaa. Subin kaikkien aikojen katsojaennätys rikottiin heti seuraavana päivänä, kun Ison-Britannian The X Factorin toista finaalilähetystä seurasi peräti 1 324 000 suomalaista suorana.

Subin ohjelmia

Ulkomaisia ohjelmia 

 24
 Aikahyppy
 American Idol
 Animaaniset (1997-1998)
 Angel
 Apinoiden planeetta
 Ashes to Ashes
 Asunto 23
 Avaruusluikkarit
 Batman
 Baywatch
 Beavis ja Butt-head
 Buffy, vampyyrintappaja
 Bändärille sulhanen
 Chuck
 Cow & Chicken
 Dieetit vaihtoon
 Dragon Ball Z (2003-2007)
 Daltonit
 David Hasselhoff Show
 Code Lyoko
 Criss Angel – tajunnanräjäyttäjä
 C.S.I.
 C.S.I. Miami
 E! Entertainment -ohjelmat 
 Elämää Philadelphiassa
 Empire
 Ensisilmäyksellä
 Entourage
 Eureka
 Family Guy
 Farscape
 Frendit
 Fullmetal Alchemist
 Futurama
 Glee
 Gossip Girl
 Grim & Evil
 Grimm

 Hotel Babylon
 Idän soturit
 Ihmeiden aika
 Ihmemies MacGyver
 Joey
 Kameleontti
 Katuhaukka
 Kolmas kivi auringosta
 Kovan onnen kundi
 L-koodi
 Late Night with Conan O’Brien
 Lemmen viemää (siirtynyt AVAlle)
 Life on Mars
 Limitless
 Lähiöunelmia
 Maantiekiitäjä
 Magic Knight Rayearth
 Marienhof
 Miami Vice
 Mieheni on palkkionmetsästäjä
 Moonlight
 Muodin huipulle
 Myrskylinnut
 Myytinmurtajat
 Neon Genesis Evangelion
 Num3rot
 Okna
 Ota tai jätä!
 Pahan jäljillä
 Poliisikoira Rex
 Professional Poker Tour
 Prätkähiiret
 Pushing Daisies
 Riivatut talot
 Rillit huurussa
 Ritari Ässä
 Robot Wars (brittiversio)
 Sailor Moon

 Salaiset kansiot
 Samurai Jack
 Scooby-Doo
 Selviytyjät
 Simpsonit Sisko ja sen sisko Skins – liekeissä
 SmackDown
 Smallville
 Smurffit
 Sons of Anarchy
 Star Trek
 Star Trek - Uusi Sukupolvi
 Summerland
 Supernatural
 Surface
 Taken
 Teräsmieheni
 Tonight Show with Conan O’Brien
 Tiny Toons
 Teini-ikäiset mutanttininjakilpikonnat
 Tuhkimotarina
 Tunteet pelissä
 Twin Peaks
 Tyhjätaskut
 Tähtiportti
 Ulosottomiehet
 Vaimomatskua Valehtelevat viettelijät Vampyyripäiväkirjat Vispilänkauppaa Will & Grace WWE Raw X-Men: Evolution Xena Yllätyshäät Subin kotimaisia ohjelmia 

 Baari Big Brother Duudsonit (The Dudesons), 3. kaudesta eteenpäin
 Duudsonit tuli taloon Eilen, tässä ja nyt FC Nörtit Jokainen vieras on laulun arvoinen JugiStyle Ketonen & Myllyrinne Korkeasaari Lakon ja Herban boksi Madventures 
 Manitbois Martti Servo & Yösydän Muumilaakson tarinoita Not Born to Rock Paparazzit Paskareissu Pelastajat Piiri Pulttibois Ratula Sairaalan syke Tabu Teräspallit The Joulukalenteri (näytetty uusintana vuosina 2007, 2017--2019, 2022-)
 Tilt Treffit pimeässä Tuulitunneli Viidakon tähtöset Äijät''

Kanavajuonnot 
Elokuusta 2001 vuoteen 2003 kanavalla ei ollut juontoja. Vuodesta 2003 lähtien ohjelmien välissä kuultiin juontoja. Vaikka juontajat esiintyivät pääasiassa vain ääntensä kautta, heidät nähtiin ruudussa alkuun vuosina 2003–2005 akvaarion läpi kuvattuna ja sittemmin vuosina 2005–2008 siluettina. Juontajat esiintyivät etunimillään. Juontajina toimivat muun muassa Ilona Kivinen, Martti Lindholm ja Jesse Ristilä.

16. tammikuuta 2008 alkaen kanavajuontoja alettiin lähettää suorana Kulttuuritehdas Korjaamolta Helsingin Töölöstä. Entisistä kanavajuontajista jatkoi Jesse Ristilä, kun taas uusina aloittivat Riikka Piironen sekä Manne Maalismaa, joka on aiemmin työskennellyt Yle TV2:n kuuluttajana. Helmikuussa 2010 kanavajuontojen kuvauspaikka siirtyi Ilmalassa sijaitsevaan studioon.

Subteksti 
Subteksti oli Subin teksti-TV-palvelu, jonka sisältö keskittyi eri kanavien ohjelmatietojen lisäksi musiikkiaiheiden ja STT:n toimittaman kevyen uutistarjonnan ympärille. Myös Subtekstillä oli erilaisia interaktiivisia palveluita, kuten chatteja, kilpailuita ja mobiilipalveluita.

Subteksti aloitti toimintansa joulukuussa 2001 ja lopetti vuonna 2013, jolloin kaikki MTV:n televisiokanavat alkoivat käyttää yhteistä Teksti-tv:tä.

Entiset logot

Lähteet

Aiheesta muualla 
 Subin virallinen sivusto
 Sub ohjelmat
 Kanavan ohjelmakartta

Seulonnan keskeiset artikkelit
Vuonna 2001 perustetut televisiokanavat